Velvet

Velvet (anksčiau Galerías Velvet)De ‘Hospital Central’ a ‘Velvet’: series que cambiaron su nombre (sin avisar)  – ispanų draminis televizijos serialas. Serialą pastatė kompanija „Bambú Producciones“.

Eteryje kanalu Antena 3 rodytas nuo 2014 m. vasario 17 d. iki 2016 m. gruodžio 21 d. Lietuvoje 2014–2017 m. laikotarpiu serialas rodytas per LNK ir TV1.

Serialas ne kartą nominuotas įvairiuose televizijos apdovanojimuose, o dalį nominacijų ir laimėjo. Susilaukė tarptautinės sėkmės, buvo rodomas Italijoje (TV kanalu Rai), Prancūzijoje (TV kanalu M6), Argentinoje, Graikijoje, Kinijoje, Čilėje ir daugelyje kitų šalių, taip pat prieinamas Netflix platformoje JAV, Kanadoje, Lotynų Amerikoje, Australijoje, Didžiojoje Britanijoje. Po sėkmingų keturių „Velvet“ sezonų nuspręsta kurti tęsinį „Velvet kolekcija“ (Velvet Colección), kuris rodytas mokamu Ispanijos kanalu Movistar+ ir tos pačios kompanijos internetinėje video platformoje nuo 2017 m. rugsėjo pab. 2019 m. gruodžio 2 d. šį serialą pradėjo rodyti TV1.

 Siužetas 

Seriale „Velvet“ pasakojama XX a. viduryje prabangiuose Madrido mados namuose užgimusi „Velvet“ galerijų savininko Alberto ir siuvėjos Anos meilės istorija.

6-ojo dešimtmečio Madride, haute couture aukso amžiaus metu, yra vienas drabužių prekybos centras, kur kiekvienas norėtų apsipirkti bent kartą gyvenime – Galerias Velvet. Art deco stiliaus rūmai, stebuklinga akinančios prabangos ir žavesio vieta. Bet besižavintys parduotuvės langais ar vaikštinėdami viduje ir norėdami įsigyti dalelę svajonės, Madrido ponai ir ponios nepastebi švelnios meilės istorijos, kuri atsiskleidžia Galerias tarp Anos ir Alberto. Ji – nuolanki siuvėja; jis – savininko sūnus, pasiruošęs perimti šeimos verslą. Tarp elegantiškų audinių ir haute-couture suknelių Ana ir Albertas pasiduoda savo meilei, puikiai žinodami, kad Alberto šeima prieštarauja jo santykiams su neturtinga jauna darbuotoja.

Tačiau artėja 7-asis dešimtmetis ir net griežti Ispanijos papročiai ir socialinės tradicijos kinta: moterys nebesvajoja apie neįperkamus drabužius, bet reikalauja kokybiškos aprangos. Jos jau nebestovi nuošalyje, kai haute couture užleidžia kelią prêt-à-porter; jos yra pirmoje pokyčių, kurie nebesuteikia pirmenybės pasiturintiems klientams, eilėje, tokiu būdu keldamos grėsmę Galerias Velvet egzistavimui.

Intrigų pagausėja, kai Alberto ir jo pamotė Doña Glorija susiremia dėl Alberto planų modernizuoti parduotuvės idėją ir dėl vaidmens, kuris pagal Doños Glorijos norus, turi būti atliekamas jos dukters Patricijos. Užvirus šeimos konfliktui, įsimylėjėliai Albertas ir Ana kovoja už savo likimą ir siekia uždraustos meilės. Kai Albertas sukyla prieš jam keliamus lūkesčius, Ana, trokštanti tapti dizainere, stengiasi įrodyti esanti kūrybiška asmenybe. Abu jie turi nepaklusti senovinėms užkietėjusios visuomenės tradicijoms.

 Vaidina 
http://www.teinteresa.es/tele/todos-los-actores-protagonistas-personajes-Velvet-paula-Echevarria-Miguel-Angel-Silvestre_5_1086541339.html 
 Aktorius  Personažas Miguel Ángel Silvestre Alberto Márquez Paula Echevarría Ana Ribera Manuela Velasco Cristina Otegui Aitana Sánchez-Gijón Blanca Soto Manuela Vellés Luisa Gijón Marta Hazas Clara Montesinos Cecilia Freire Rita Montesinos Javier Rey Mateo Ruiz Adrián Lastra Pedro Infantes Miriam Giovanelli Patricia Márquez Natalia Millán Gloria Campos de Márquez José Sacristán Emilio López Pep Munné Gerardo Otegui Maxi Iglesias Maximiliano „Max“ Expósito Asier Etxeandía Raúl de la Riva Amaia Salamanca Bárbara de Senillosa Diego Martín Enrique Otegui Ángela Molina Isabel Peter Vives Carlos Tito Valverde Rafael Márquez Juan Ribó Francisco Cristina Plazas Pilar Márquez Sara Rivero Carmen Soto Rut Santamaría Pepita Ana Labordeta Cayetana Carlos García Cortázar Antonio Benito Sagredo Adolfo Pedro Miguel Martínez Fernando Armando del Río Sergio Canals Cuca Escribano Lidia Llorenç Gonzalez Jonás

 Išnašos 

 Nuorodos 
 Oficiali svetainė

 Apie serialą oficialioje kūrėjų svetainėje
 Serialo puslapis Beta Film svetainėje 
 Apie serialą LNK televizijos svetainėje 

Kategorija:Ispanijos televizijos serialai
Kategorija:Dramos (serialai)